Rikunarita-ORG/Wikinium huggingface dataset:
# הצעדה למען ישראל בוושינגטון

הצעדה למען ישראל בוושינגטון|  |
|
סוג |
הפגנה  |
|
מדינה | ארצות הברית ארצות הברית |
|
מיקום |
וושינגטון די. סי. |
|
מייסדים |
הפדרציות היהודיות של צפון אמריקה |
|
מועדים |
|
תאריכי פעילות |
14 בנובמבר 2023 |
| www.marchforisrael.org |
|   |

שלט עם תמונות החטופים בעצרת
נציגים יהודיים נואמים בעצרת
משתתפים בעצרת עם דגלי ישראל
**הצעדה למען ישראל בוושינגטון** ׁ(באנגלית: **March for Israel**) הייתה עצרת מחאה שהתקיימה ב-14 בנובמבר 2023 באזור המול בוושינגטון, ארצות הברית, במטרה לחזק את העמידה האמריקנית לצד ישראל ולהיאבק באנטישמיות. את הצעדה יזם ארגון "הפדרציות היהודיות של צפון אמריקה". אחד המארגנים הוא ויליאם דארוף, מנכ"ל ועידת הנשיאים, שנאבק באנטישמיות שנים רבות.

בעצרת השתתפו כ-290 אלף משתתפים, ובהם נציגי משפחות החטופים, נציגים מהקונגרס, ראשי קהילות נוצריות ומוסלמיות ועוד. הופיעו בה עומר אדם וישי ריבו, ששרו את המנון התקווה בסיום האירוע. נאמו גם נשיא המדינה יצחק הרצוג (בנאום שהוקרן והוקלט מראש), שגריר ישראל מיכאל הרצוג, נציגי משפחות החטופים ועוד.

## רקע

מיד אחרי טבח שבעה באוקטובר, מדינות, ארגונים וקהילות רבות עמדו לצד ישראל ותמכו בה. כמה שבועות לאחר מכן, ב-14 בנובמבר נערכה עצרת זו במטרה לחזק את העמידה האמריקנית לצד ישראל, לשחרור החטופים בידי חמאס ולהיאבק באנטישמיות שהתגברה מאז פרוץ המלחמה.
זאת לאחר רצף המוני של הפגנות וצעדות פרו-פלסטיניות ברחבי העולם.

## תוכנית הצעדה

העצרת נערכה באזור המול שבוושינגטון די. סי.. תוכננו נאומים של מספר נציגים, ביניהם הנשיא יצחק הרצוג, ותוכננו הופעות של זמרים מוכרים ישראליים, שבסיום האירוע שרו את התקווה יחד עם הקהל.

לטענת המארגנים מדובר בהתאספות היהודית הגדולה בהיסטוריה של ארצות הברית, שבה השתתפו "אונליין" גם כ-100 אלף איש.

הסוכנות היהודית העבירה את העצרת בשידור חי בכיכר החטופים בתל אביב, ובאירוע עצמו השתתפו כל שליחי הסוכנות היהודית.

כבר משעות הבוקר התכנסו במקום אלפי תומכי ישראל עם סמלי מגן דוד, דגל ישראל ודגל ארצות הברית, ומספר רחובות באזור נסגרו מטעמי ביטחון.

ויליאם דארוף, מנכ"ל ועידת הנשיאים ואחד המארגנים טען כי מספר הנוכחים במקום עלה בהרבה על רבבות.

## התמיכה בישראל לאחר מתקפת הפתע

בכל רחבי העולם התקיימו צעדות ועצרות של תמיכה בישראל לאחר מתקפת הפתע, וכאות הזדהות וסולידריות עם ישראל.
בפריז מגדל האייפל הואר בדגל ישראל וצבעי כחול-לבן, בוושינגטון די. סי. הואר הבית הלבן בצבעי דגל ישראל, בלונדון הוקרן על מעון ראש ממשלת בריטניה דגל ישראל, בברלין הוקרן דגל ישראל על שער ברנדנבורג, ברומא הוקרן דגל ישראל במהלך הפגנת תמיגה המונית, בווילנה הוקרן דגל ישראל עם צבעי כחול-לבן על בניין עיריית וינה, בפורטוגל הוקרנו צבעי כחול-לבן על בניין הפרלמנט, בסידני הואר בית האופרה, בסופיה הוקרן בניין הפרלמנט לשעבר דגל ישראל, בטיראנה הוקרן דגל ישראל על מבנה הטכניון, בבוקרשט הוארו דגלי ישראל במקומות שונים, בבואנוס איירס הוקרנו דגלי ישראל, ועוד מספר מקומות שתמכו בישראל והזדהו כאות סולידריות.

## קישורים חיצוניים

 מדיה וקבצים בנושא **הצעדה למען ישראל בוושינגטון** בוויקישיתוף

* אתר האינטרנט הרשמי של הצעדה למען ישראל בוושינגטון (באנגלית)
* דניאל אדלסון, איתמר אייכנר, 290 אלף השתתפו בעצרת למען ישראל בוושינגטון, הרצוג: "לא ישברו אותנו", באתר ynet, 14 בנובמבר 2023
* דור מלול, הכינוס היהודי הגדול בתולדות ארה"ב: כ-290 אלף הגיעו לעצרת תמיכה בישראל ליד הבית הלבן, באתר ישראל היום, 14 בנובמבר 2023

## הערות שוליים
# ואאל א-דחדוח

ואאל א-דחדוח
وائل الدحدوح|  |
|
לידה |
30 באפריל 1970 (בן 56) עזה |
|
שם לידה | وائل حمدان إبراهيم الدحدوح  |
|
מדינה |
רצועת עזה |
|
מקום מגורים |
קטר  |
|
השכלה | * האוניברסיטה האסלאמית בעזה (1998)
* אוניברסיטת אל-קודס (2007)
 |
|
השקפה דתית |
אסלאם  |
|
ילדים | Hamza al-Dahdouh  |
|
מספר ילדים |
6  |
|
רשתות חברתיות |
|
פייסבוק |
507509519306338, Wael.ALdahdouh |
|
X (טוויטר) |
WaelDahdouh |
|   |

**ואאל חמדאן אבראהים א-דחדוח** (בערבית: **وائل حمدان إبراهيم الدحدوح**, בתעתיק מדויק: **ואאל חמדאן אבראהים אלדחדוח**; נולד ב-30 באפריל 1970) הוא עיתונאי פלסטיני המשמש כראש משרד אל-ג'זירה בעיר עזה.

## ביוגרפיה

א-דחדוח נולד ב-30 באפריל 1970 בשכונת זייתון, השכונה הוותיקה ביותר בעיר עזה. הוא גדל במשפחה עזתית אמידה שמוצאה בחצי האי ערב. לאחר שסיים את לימודיו התיכוניים, והשתתף בפעילויות טרור, נכלא לשבע שנים בבתי כלא ישראליים, שם השלים תעודת בגרות נוספת.

הוא עשה תואר ראשון בעיתונאות ותקשורת ב-1998 באוניברסיטה האסלאמית בעזה ותואר שני בלימודים אזוריים באוניברסיטת אל-קודס באבו דיס בשנת 2007.

א-דחדוח החל לעבוד בעיתונאות בשנת 1998 ככתב בעיתון הפלסטיני "אל-קודס" ולאחר מכן כתב במגזינים פלסטיניים נוספים. הוא עבד ככתב רדיו בקול פלסטין ובערוץ הלוויין סהר בתחילת האינתיפאדה השנייה בשנת 2000. בשנת 2003 שימש ככתב בערוץ אל-ערביה, ומאז 2004 הוא משמש ככתב וכאחראי במשרד אל-ג'זירה ברצועת עזה.

באוקטובר 2023 במהלך מלחמת חרבות ברזל, בזמן שידור חי, קיבל א-דחדוח את הידיעה כי אשתו, בתו שמר בת ה-7, בנו מחמוד בן ה-15, ונכדו, נהרגו בהפצצת חיל האוויר על מחבלים שהסתתרו בסביבתם. המשפחה עברה למחנה הפליטים נוסייראת. כאשר ראה את בנו המת, אמר א-דחדוח: "הם נקמו בנו על מבול אלאקצה באמצעות ילדינו".

ב-15 בדצמבר 2023, נפגע א-דחדוח מירי כשהיה באזורי לחימה.

בנו הבכור, חמאזה א-דחדוח, שנהרג ב-7 בינואר 2024 בתקיפת רכבו בידי צה"ל, תועד כעיתונאי בן 27. צה"ל טען כי חמאזה היה פעיל בג'יהאד האסלאמי.

בינואר 2024 יצא א-דחדוח לעבור טיפול רפואי במצרים ולאחר מכן בקטר.[דרוש מקור]

## ראו גם

* מועתז עזאיזה
* פלסטיה אל-עקאד

## קישורים חיצוניים

 מדיה וקבצים בנושא **ואאל א-דחדוח** בוויקישיתוף

* ואאל א-דחדוח, ברשת החברתית פייסבוק
* ואאל א-דחדוח, ברשת החברתית X (טוויטר)
* ואאל א-דחדוח, ברשת החברתית אינסטגרם

## הערות שוליים